ᱥᱳᱦᱤᱱᱤ ᱨᱟᱭ

ᱥᱳᱦᱤᱱᱤ ᱨᱟᱭ (ᱡᱟᱱᱟᱢ; ᱒᱕ ᱟᱜᱚᱥᱴ ᱑᱙᱖᱖) ᱢᱤᱫ ᱥᱮᱪᱮᱫ ᱢᱟᱱᱤᱯᱩᱨᱤ ᱮᱱᱮᱡᱤᱜ,ᱮᱱᱮᱡ ᱥᱮᱫᱽᱨᱟᱭᱤᱡ(research) ᱟᱨ ᱱᱨᱤᱛᱚᱛᱛᱚᱵᱤᱫ ᱠᱟᱱᱟᱭ᱾ ᱱᱮᱛᱟᱨ ᱫᱤᱱ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱭᱟᱜ ᱞᱚᱥ ᱮᱱᱡᱮᱞᱥ ᱨᱮᱭ ᱛᱟᱦᱮᱱ ᱞᱟᱱᱟ᱿

 ᱮᱛᱚᱦᱚᱱ ᱡᱤᱭᱚᱱ
ᱥᱳᱦᱤᱱᱤ ᱨᱟᱭ ᱮᱭᱟᱭ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱮ ᱢᱟᱱᱤᱯᱩᱨᱤ ᱱᱟᱨᱛᱟᱱᱟᱞᱟᱭᱟ, ᱠᱚᱞᱠᱟᱛᱟ ᱨᱮ ᱜᱩᱨᱩ ᱵᱤᱯᱤᱱ ᱥᱤᱝ,ᱫᱚᱨᱥᱟᱱᱟ ᱡᱟᱵᱷᱮᱨᱤ ᱟᱨ ᱠᱚᱞᱟᱵᱚᱛᱤ ᱫᱮᱵᱤ ᱴᱷᱮᱱ ᱠᱷᱚᱱ ᱢᱟᱱᱤᱢᱩᱨᱤ ᱮᱱᱮᱡ ᱮ ᱪᱮᱫ ᱞᱮᱫᱟ᱾ ᱩᱱᱤ ᱜᱮᱞᱢᱤᱫ ᱥᱮᱨᱢᱟ ᱩᱢᱮᱨ ᱨᱮ ᱜᱩᱨᱩ ᱵᱤᱯᱤᱱ ᱥᱤᱝ ᱥᱟᱞᱟᱜ ᱫᱤᱠᱷᱠᱷᱟ ᱟᱱᱩᱥᱴᱷᱟᱱ ᱛᱟᱞᱟᱛᱮᱭ ᱮᱛᱚᱦᱚᱵ ᱞᱮᱫᱟ ᱟᱨ ᱜᱮᱞᱯᱩᱱ ᱥᱮᱨᱢᱟ ᱨᱮ ᱱᱤᱸᱠᱟᱹ(profession) ᱞᱮᱠᱟᱛᱮ ᱮᱱᱮᱡ ᱮ ᱮᱡᱟᱵ ᱞᱮᱫᱟ᱾ ᱩᱱᱤ ᱫᱚ ᱟᱨᱦᱚ ᱵᱩᱨᱩ ᱵᱤᱯᱤᱱ ᱥᱤᱝ ᱟᱜ ᱥᱮᱫᱽᱨᱟ ᱨᱮᱭ ᱜᱚᱲᱚᱣᱟᱭ ᱠᱟᱱ ᱛᱟᱦᱮᱱᱟ ᱟᱨ ᱑᱙᱘᱒ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨᱟᱜ ᱞᱟᱠᱪᱟᱨ ᱢᱚᱱᱛᱨᱟᱞᱚᱭ ᱠᱷᱚᱱᱟᱜ ᱢᱟᱱᱤᱢᱩᱨᱤ ᱮᱱᱮᱡ ᱨᱮ ᱡᱟᱹᱛᱤᱭᱟᱹᱨᱤ ᱮᱱᱮᱢ(scholarship) ᱮ ᱧᱟᱢ ᱞᱮᱫ-ᱟ᱾ ᱚᱱᱟ ᱥᱟᱶᱛᱮᱜᱮ ᱩᱱᱤ ᱫᱚ ᱠᱚᱞᱠᱟᱛᱟ ᱢᱚᱰᱟᱨᱱ ᱜᱟᱨᱠᱥ ᱦᱟᱭ ᱥᱠᱩᱞ ᱠᱷᱚᱱ ᱟᱭᱟᱜ ᱯᱟᱹᱴᱷᱩᱭᱟᱹ ᱮ ᱠᱚᱨᱟᱣ ᱞᱮᱫᱟ, ᱡᱟᱦᱟ ᱨᱮ ᱩᱱᱤ ᱫᱚ ᱥᱠᱩᱞ (ᱥᱮᱪᱮᱫᱟᱨᱥᱟ) ᱨᱮᱭᱟᱜ ᱟᱱᱩᱥᱴᱷᱟᱱ ᱠᱚᱨᱮ ᱦᱚᱭ ᱥᱮᱞᱮᱫᱚᱜ ᱠᱟᱱ ᱛᱟᱦᱮᱱᱟ᱿
 ᱥᱤᱠᱷᱱᱟᱹᱛ ᱡᱤᱭᱚᱱ
ᱨᱟᱭ ᱮᱱᱛᱷᱨᱚᱯᱚᱞᱚᱡᱤ(anthropology) ᱨᱮ ᱵᱤᱮᱥᱥᱤ ᱟᱨ ᱮᱢᱮᱥᱥᱤ ᱰᱤᱜᱨᱤ ᱮ ᱦᱟᱛᱟᱣ ᱞᱮᱫᱟ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ᱾ ᱛᱟᱭᱚᱢ ᱛᱮ ᱩᱱᱤ ᱮᱱᱮᱡ ᱨᱮ ᱮᱢᱮ ᱟᱨ ᱮᱱᱛᱷᱨᱚᱯᱚᱞᱚᱡᱤ ᱨᱮ ᱯᱤᱮᱭᱤᱪᱰᱤ ᱰᱤᱜᱨᱤ ᱮ ᱦᱟᱛᱟᱣ ᱞᱮᱫᱟ ᱞᱚᱥ ᱮᱱᱡᱮᱞᱥ ᱨᱮᱭᱟᱜ ᱠᱮᱞᱤᱯᱷᱳᱨᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ᱾ ᱥᱳᱦᱤᱱᱤ ᱨᱟᱭ ᱦᱟᱨᱵᱷᱟᱰ ᱰᱤᱵᱷᱤᱱᱤᱴᱤ ᱥᱠᱩᱞ ᱨᱮᱭᱟᱜ ᱡᱮᱜᱮᱛᱤᱭᱟᱹ ᱫᱷᱚᱨᱚᱢ ᱥᱮᱪᱮᱫ ᱛᱟᱞᱢᱟ ᱨᱮᱱ ᱯᱷᱮᱞᱳ ᱮ ᱛᱟᱷᱮ ᱠᱟᱱᱟᱭ᱾  ᱩᱱᱤ ᱠᱮᱞᱤᱯᱷᱳᱨᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ,ᱤᱨᱵᱷᱤᱱ, ᱠᱮᱞᱤᱯᱷᱳᱨᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱮᱴᱟ ᱵᱟᱨᱵᱟᱨᱟ ᱟᱨ ᱥᱟᱱᱴᱟ ᱢᱳᱱᱤᱞᱟ ᱠᱚᱞᱮᱡᱽ ᱠᱚ ᱨᱮᱭ ᱯᱟᱨᱦᱟᱣ ᱟᱨ ᱟᱭᱢᱟ ᱯᱨᱚᱠᱟᱥᱚᱱᱤ ᱢᱮᱱᱟᱜ ᱛᱟᱭᱟ᱿

ᱮᱱᱮᱡ ᱠᱮᱨᱤᱭᱟᱨ
ᱥᱳᱦᱤᱱᱤ ᱨᱟᱭ ᱮᱛᱚᱢ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ "ᱤᱱᱥᱴᱤᱴᱤᱭᱩᱴ ᱚᱯᱷ ᱢᱟᱱᱤᱯᱩᱨᱤ ᱰᱟᱱᱥ" ᱨᱮᱱ ᱛᱷᱟᱯᱚᱱᱤᱭᱟᱹ ᱟᱨ ᱥᱤᱞᱯᱤ ᱰᱟᱭᱨᱮᱠᱴᱚᱨ ᱠᱟᱱᱟᱭ᱾ ᱩᱱᱤ ᱟᱭᱢᱟ ᱠᱮᱞᱟᱥᱤᱠ ᱢᱟᱱᱤᱯᱩᱨᱤ ᱮᱱᱮᱡ ᱮ ᱩᱫᱩᱜ ᱟᱨ ᱯᱚᱨᱤᱪᱟᱞᱚᱱᱟ ᱣᱟᱠᱟᱫᱟᱭ᱾ ᱱᱤᱭᱟᱹ ᱠᱚ ᱛᱟᱞᱟ ᱨᱮ ᱦᱟᱬᱟᱶ-ᱠᱩᱢᱢᱮᱭ, ᱢᱟᱱᱤᱯᱩᱨᱤ ᱮᱱᱮᱡ ᱨᱮᱭᱟᱜ ᱨᱟᱹᱥᱠᱟᱹ,ᱜᱤᱛ-ᱜᱳᱵᱤᱵᱫᱽ,ᱠᱨᱤᱥᱱᱚ-ᱱᱤᱝᱥᱤᱵᱟ ᱟᱨ ᱤᱭᱩᱨᱳᱯ, ᱠᱚᱭᱮ ᱟᱠᱮᱨᱤᱠᱟᱟᱨ ᱥᱤᱧᱚᱛ ᱨᱮ ᱟᱭᱢᱟ ᱚᱱᱩᱥᱴᱷᱟᱱ ᱨᱮ ᱮᱱᱮᱡ ᱯᱚᱨᱤᱪᱟᱞᱚᱱᱟ ᱞᱟᱹᱜᱤᱫ ᱮ ᱫᱟᱨᱟᱣᱟᱠᱫᱟᱭ᱿

ᱮᱠᱟᱰᱮᱢᱤ ᱥᱤᱨᱯᱟᱹ ᱟᱨ ᱮᱱᱮᱢ ᱠᱚ
 ᱡᱚᱭᱚᱱᱛᱤ ᱥᱤᱨᱯᱟᱹ, ᱥᱤᱧᱚᱛ ᱨᱮᱭᱟᱜ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ,᱑᱙᱘᱘ ᱥᱮᱨᱢᱟ ᱨᱮ᱾

 ᱡᱟᱹᱛᱤᱭᱟᱹᱨᱤ ᱮᱱᱮᱢ, ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱥᱤᱧᱚᱛ,᱑᱙᱘᱘ ᱥᱮᱨᱢᱟ ᱨᱮ᱾

 ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱥᱚᱱᱟ ᱥᱤᱨᱯᱟᱹ, ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱥᱤᱧᱚᱛ,᱒0᱑᱑ ᱥᱮᱨᱢᱟ ᱨᱮ᱾

 ᱮᱱᱛᱷᱨᱚᱯᱚᱞᱚᱡᱤ ᱨᱮ ᱡᱮᱵᱤ ᱰᱳᱱᱮ ᱥᱤᱨᱯᱟᱹ, ᱨᱚᱭᱮᱞ ᱮᱱᱛᱷᱨᱚᱯᱚᱞᱚᱡᱤ ᱤᱱᱥᱴᱤᱴᱤᱭᱩᱴ,᱒00᱙ ᱥᱮᱨᱢᱟ ᱨᱮ᱾ 

ᱮᱱᱮᱡ ᱥᱤᱨᱯᱟᱹ ᱟᱨ ᱢᱟᱹᱱ

᱑᱙᱘᱒ ᱼ ᱑᱙᱘᱖ ᱥᱮᱨᱢᱟ ᱠᱷᱚᱱ ᱥᱤᱧᱚᱛ ᱥᱚᱨᱠᱟᱨᱟᱜ ᱡᱟᱹᱛᱤᱭᱟᱹᱨᱤ ᱮᱱᱮᱢ(scholarship)᱾

ᱢᱟᱱᱤᱢᱩᱨᱤ ᱮᱱᱮᱡ ᱨᱮ ᱯᱩᱭᱞᱩ ᱥᱤᱨᱯᱟᱹ ᱥᱚᱝᱜᱤᱛᱚᱛᱥᱚᱵ, ᱑᱙᱘᱘ ᱥᱮᱨᱢᱟ ᱨᱮ᱾

ᱥᱨᱤᱱᱚᱜᱚᱨᱼᱢᱟᱱᱤ ᱥᱤᱨᱯᱟᱹ,ᱠᱟᱞ-ᱠᱤ-ᱠᱟᱞᱟᱞᱟᱨ ᱥᱚᱝᱜᱤᱛ ᱥᱚᱢᱢᱮᱞᱚᱱ, ᱢᱩᱢᱵᱟᱭ, ᱑᱙᱘᱘ ᱥᱮᱨᱢᱟ ᱨᱮ᱾

ᱱᱟᱨᱲᱛᱚᱱ ᱟᱪᱟᱨᱡᱚᱭ, ᱢᱟᱱᱤᱯᱩᱨᱤ ᱱᱟᱨᱛᱟᱱᱟᱞᱟᱭᱟ, ᱠᱚᱞᱠᱟᱛᱟ,᱑᱙᱙᱙ ᱥᱮᱨᱢᱟ ᱨᱮ᱾

ᱮᱞᱮᱭᱱ ᱣᱮᱥᱢᱮᱱ ᱞᱚᱥ ᱮᱱᱡᱮᱞᱥ ᱴᱨᱮᱡᱟᱨᱥ ᱮᱣᱟᱨᱰ, ᱠᱮᱞᱤᱯᱷᱳᱨᱱᱤᱭᱟ ᱴᱨᱮᱰᱤᱥᱮᱱᱟᱞ ᱢᱤᱣᱡᱤᱠ ᱥᱳᱥᱟᱭᱴᱤ, ᱒00᱗ ᱥᱮᱨᱢᱟ ᱨᱮ᱾[Khokar, Ashish Mohan Attendance Dance annual of India 2007, pg 11]

ᱴᱚᱱᱚᱱᱚᱭᱚᱱ, ᱞᱮᱥᱴᱨ ᱦᱳᱨᱴᱚᱱ ᱮᱣᱟᱰ, ᱒00᱗ ᱥᱮᱨᱢᱟ ᱨᱮ᱾

ᱡᱤᱛᱟᱹᱶ ᱞᱮᱥᱴᱨ ᱦᱳᱨᱴᱚᱱ ᱮᱣᱟᱰ,᱒00᱘ ᱥᱮᱨᱢᱟ ᱨᱮ᱾

ᱴᱚᱱᱚᱱᱚᱭᱚᱱ, ᱞᱮᱥᱴᱨ ᱦᱳᱨᱴᱚᱱ ᱮᱣᱟᱰ, ᱒0᱑0 ᱥᱮᱨᱢᱟ ᱨᱮ᱾

ᱥᱟᱹᱠᱷᱭᱟᱹᱛ